
ประกาศองค์การบริหารส่วนตำบลท่าไร่
เรื่อง  รับสมัครสอบคัดเลือกบุคคลเพื่อแต่งตั้งและสั่งจ้างเป็นพนักงานจ้างภารกิจและพนักงานจ้างทั่วไป
สังกัดองค์การบริหารส่วนตำบลท่าไร่  อำเภอเมืองนครศรีธรรมราช  จังหวัดนครศรีธรรมราช

******************
ด้วยองค์การบริหารส่วนตำบลท่าไร่ อำเภอเมืองนครศรีธรรมราช จังหวัดนครศรีธรรมราช  จะดำเนินการรับสมัครสอบคัดเลือกบุคคลเพื่อแต่งตั้งและสั่งจ้างเป็นพนักงานจ้างขององค์การบริหารส่วนตำบลท่าไร่   ในตำแหน่งต่างๆ ดังปรากฏตามประกาศนี้
อาศัยอำนาจตามความใน มาตรา 22  มาตรา 26  แห่งพระราชบัญญัติระเบียบบริหารบุคคลส่วนท้องถิ่น พ.ศ. 2542  หมวด 1 พนักงานจ้าง ข้อ 3  และหมวด 4 การสรรหาและการเลือกสรร ข้อ 18 ข้อ 19 และข้อ 20 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26  กรกฎาคม  2547  จึงประกาศรับสมัครสอบพนักงานจ้าง  ดังนี้

  1.  ตำแหน่งที่รับสมัคร

       1.1  พนักงานจ้างตามภารกิจ  
- ตำแหน่ง  พนักงานขับรถยนต์ จำนวน  1  อัตรา  สัญญาจ้างคราวละไม่เกิน  4 ปี

       1.2  พนักงานจ้างทั่วไป    
- ตำแหน่ง  ยาม
จำนวน  1  อัตรา
 สัญญาจ้างคราวละไม่เกิน  1 ปี

  2.  คุณสมบัติของผู้มีสิทธิสมัคร

    
   ผู้สมัครสอบต้องมีคุณสมบัติและไม่มีลักษณะต้องห้าม  ดังต่อไปนี้
(1) มีสัญชาติไทย
(2) มีอายุไม่ต่ำกว่าสิบแปดปี และไม่เกิน 60 ปี  เว้นแต่พนักงานจ้างผู้เชี่ยวชาญพิเศษ อายุไม่เกิน 70 ปี
(3) ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล
(5) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง
(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  
(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา   เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(8) ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ  รัฐวิสาหกิจ หรือพนักงานหรือลูกจ้างของราชการส่วนท้องถิ่น                  

  3.  ลักษณะงานที่ปฏิบัติ  คุณสมบัติเฉพาะตำแหน่ง  ค่าตอบแทนและระยะเวลาการจ้าง
3.1  ประเภท พนักงานจ้างตามภารกิจ  ตำแหน่ง พนักงานขับรถยนต์
ลักษณะงานที่ปฏิบัติ
ปฏิบัติหน้าที่  ขับรถยนต์  บำรุงรักษาทำความสะอาดรถยนต์และแก้ไขข้อขัดข้องเล็ก  ๆ  น้อย  ๆ  ในการใช้รถยนต์ดังกล่าว  และปฏิบัติงานอื่นตามที่ผู้บังคับบัญชามอบหมาย 
คุณสมบัติเฉพาะตำแหน่ง
 
เป็นผู้สำเร็จการศึกษาไม่ต่ำกว่ามัธยมศึกษาตอนต้น (ม.3) หรือเทียบเท่ามีความรู้ความสามารถในการขับรถยนต์ส่วนบุคคล และมีความรู้ความสามารถและความชำนาญงานในหน้าที่ ได้รับใบอนุญาตขับขี่รถยนต์ตามกฎหมายและมีประสบการณ์ในการขับรถยนต์อย่างน้อย 5 ปี  
ค่าตอบแทน


- ได้รับค่าตอบแทน เดือนละ 5,760 .00  บาท  และเงินเพิ่มค่าครองชีพชั่วคราวเดือนละ 2,440.00 บาท
รวมค่าตอบแทนทั้งสิ้นเดือนละ
 8,200.00  บาท


ระยะเวลาการจ้าง
ทำสัญญาจ้างคราวละไม่เกิน  4  ปี พร้อมทำการประเมินผลการปฏิบัติงานประจำปี  เพื่อพิจารณาต่อสัญญาจ้าง  ทั้งนี้ การประเมินผลการปฏิบัติงานของพนักงานจ้างให้เป็นไปตามหลักเกณฑ์และวิธีการตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง  
3.2  ประเภท พนักงานจ้างทั่วไป  ตำแหน่ง ยาม
ลักษณะงานที่ปฏิบัติ
ปฏิบัติหน้าที่ในการใช้แรงงานทั่วไปในการช่วยเหลือการปฏิบัติงานขององค์การบริหารส่วนตำบลและปฏิบัติหน้าที่อื่นตามที่ได้รับมอบหมาย
คุณสมบัติเฉพาะตำแหน่ง
ไม่จำกัดวุฒิทางการศึกษา และมีความรู้ความสามารถในการปฏิบัติหน้าที่

ค่าตอบแทน


ได้รับค่าตอบแทนในอัตราเดือนละ  5,080.-  บาท   และเงินเพิ่มการครองชีพชั่วคราวเดือนละ 1,500.00  บาท


ระยะเวลาการจ้าง
ทำสัญญาจ้างคราวละไม่เกิน  1  ปี พร้อมทำการประเมินผลการปฏิบัติงานประจำปี  เพื่อพิจารณาต่อสัญญาจ้าง  ทั้งนี้ การประเมินผลการปฏิบัติงานของพนักงานจ้างให้เป็นไปตามหลักเกณฑ์และวิธีการตามประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง  

  4.  กำหนดวัน  เวลาและสถานที่รับสมัคร

        ผู้สนใจสามารถสอบถามรายละเอียดและสมัครได้ที่  สำนักงานปลัดองค์การบริหารส่วนตำบลท่าไร่   ในวันและเวลาราชการ  โดยเปิดรับสมัครตั้งแต่  วันที่   30    กันยายน    2553 ถึงวันที่   8  ตุลาคม    2553  ทั้งนี้จะประกาศรายชื่อผู้มีสิทธิเข้ารับการสอบคัดเลือก วันที่  11  ตุลาคม   2553  ณ องค์การบริหารส่วนตำบลท่าไร่    

  5.  เอกสารและหลักฐานในการสมัคร

       ผู้สมัครต้องยื่นใบสมัครด้วยตนเอง  โดยกรอกรายละเอียดในใบสมัครให้ถูกต้องและครบถ้วน  พร้อมทั้งนำเอกสารฉบับจริงและสำเนาเอกสารรับรองความถูกต้อง  อย่างน้อย 1 ชุด  ดังนี้
 

    5.1 รูปถ่ายหน้าตรง ไม่สวมหมวก ไม่สวมแว่นตาดำ ขนาด 1 นิ้ว จำนวน 3 รูป ถ่ายครั้งเดียวกัน ไม่เกิน 6 เดือน และให้ผู้สมัครลงนามรับรองหลังรูปถ่ายด้วย
                                5.2 สำเนาทะเบียนบ้าน                                                                     

จำนวน 1 ฉบับ
                                5.3 สำเนาบัตรประจำตัวประชาชน                                                

จำนวน 1 ฉบับ
                                5.4 ใบรับรองแพทย์ (ออกให้ไปเกิน 1 เดือน)                           


จำนวน 1 ฉบับ
                                5.5 สำเนาวุฒิการศึกษา หรือสำเนาทะเบียนผลการศึกษา         


จำนวน 1 ฉบับ
                                5.6 สำเนาใบอนุญาตขับขี่รถยนต์ (สำหรับตำแหน่งพนักงานขับรถยนต์)             
จำนวน 1 ฉบับ
                                5.7 หนังสือรับรองจากหน่วยงานหรือส่วนราชการ หรือบริษัท ห้างร้าน    (สำหรับตำแหน่งพนักงานขับรถยนต์)  
                                6.8 หลักฐานอื่น ๆ เช่น ใบเปลี่ยนชื่อตัว - ชื่อสกุล (ถ้ามี)
 ทั้งนี้หากตรวจสอบภายหลังว่าผู้สมัครให้ข้อมูลที่เป็นเท็จ  หรือมีคุณสมบัติไม่ครบถ้วนตามที่กำหนด  จะถือว่าเป็นผู้ขาดคุณสมบัติในการสมัครและไม่มีสิทธิได้รับการแต่งตั้งและสั่งจ้างเป็นพนักงานจ้าง
  6.  ค่าธรรมเนียมในการสมัครสอบ
       ผู้สมัครสอบต้องเสียค่าธรรมเนียมในการสมัครสอบ  ตำแหน่งละ  50.00  บาท  (เมื่อสมัครสอบเสร็จแล้ว ไม่มีสิทธิเรียกร้องขอคืนเงินค่าธรรมเนียมการสมัครสอบในกรณีใด ๆ ทั้งสิ้น)

  7.  หลักเกณฑ์และวิธีการคัดเลือก
      

7.1  พนักงานตามภารกิจ ตำแหน่ง  พนักงานขับรถยนต์
 - สอบปฏิบัติ (ขับรถยนต์) (50 คะแนน)                  เวลา 09.00 น. - 10.00 น.
                                
- สอบสัมภาษณ์ (50 คะแนน)                                  เวลา 11.00 น. - 12.00 น.
 
7.2 พนักงานทั่วไป  ตำแหน่ง  ยาม
                            -  วิธีการคัดเลือกจะทดสอบภาคความเหมาะสมกับตำแหน่ง โดยวิธีการสัมภาษณ์  ซึ่งจะพิจารณาถึงความสามารถที่เหมาะสมแก่การปฏิบัติงาน ความพร้อม การอุทิศตนเพื่อการปฏิบัติงานราชการและประโยชน์ของทางราชการและส่วนรวม  (คะแนนเต็ม  100  คะแนน) 
เวลา 13.00 น.  เป็นต้นไป

  8.  เกณฑ์การตัดสิน


ผู้สมัครจะต้องมีผลคะแนนจากการทดสอบ     ไม่ต่ำกว่าร้อยละ  60

  9.  วัน  เวลาและสถานที่สอบคัดเลือก


จะดำเนินการสอบคัดเลือก  ณ  ที่ทำการองค์การบริหารส่วนตำบลท่าไร่  หมู่ที่  2  ตำบลท่าไร่  อำเภอเมืองนครศรีธรรมราช  จังหวัดนครศรีธรรมราช
	ตำแหน่ง
	วันที่
	เวลา
	การทดสอบ

	พนักงานขับรถยนต์
	12  ตุลาคม  2553
	09.00  น.                  11.00 น.
	สอบปฏิบัติ
ทดสอบภาคความเหมาะสม
เฉพาะตำแหน่ง  (สัมภาษณ์)

	ยาม
	12  ตุลาคม  2553
	13.00  น.                  เป็นต้นไป
	ทดสอบภาคความเหมาะสม
เฉพาะตำแหน่ง  (สัมภาษณ์)


10. ประกาศบัญชีรายชื่อผู้ผ่านการคัดเลือก
ประกาศรายชื่อผู้ผ่านการคัดเลือก  ในวันที่  13  ตุลาคม   2553  ณ องค์การบริหารส่วนตำบลท่าไร่      และจะขึ้นบัญชีผู้ผ่านการคัดเลือกไว้เป็นเวลาไม่เกิน 1  ปี  
จึงประกาศให้ทราบโดยทั่วกัน

ประกาศ  ณ  วันที่  23  เดือน กันยายน  พ.ศ. 2553



         นรินทร์  ยุทธชัย



   (นายนรินทร์  ยุทธชัย)


                    นายกองค์การบริหารส่วนตำบลท่าไร่

